CELEX: 62011CB0354
Language: hu
Date: 2012-03-22 00:00:00
Title: C-354/11. P. sz. ügy: A Bíróság (hetedik tanács) 2012. március 22-i végzése — Maurice Emram kontra Belső Piaci Harmonizációs Hivatal (védjegyek és formatervezési minták), Guccio Gucci SpA (Fellebbezés — Az eljárási szabályzat 119. cikke — Közösségi védjegy — A 40/94/EK rendelet — A 8. cikk (1) bekezdésének b)pontja — A G ábrás védjegy lajstromozása iránti kérelem — Védjegyek)

4.8.2012   
            
            
               HU
            
            
               Az Európai Unió Hivatalos Lapja
            
            
               C 235/5
            
         A Bíróság (hetedik tanács) 2012. március 22-i végzése — Maurice Emram kontra Belső Piaci Harmonizációs Hivatal (védjegyek és formatervezési minták), Guccio Gucci SpA
   (C-354/11. P. sz. ügy) (1)
   
   (Fellebbezés - Az eljárási szabályzat 119. cikke - Közösségi védjegy - A 40/94/EK rendelet - A 8. cikk (1) bekezdésének b)pontja - A G ábrás védjegy lajstromozása iránti kérelem - Védjegyek)
   2012/C 235/07
   Az eljárás nyelve: francia
   
      Felek
   
   
      Fellebbező: Maurice Emram (képviselő: M. Benavï ügyvéd)
   
      A többi fél az eljárásban: Belső Piaci Harmonizációs Hivatal (védjegyek és formatervezési minták) (OHIM) (képviselő: A. Folliard-Monguiral meghatalmazott), Guccio Gucci SpA (képviselő: F. Jacobacci ügyvéd)
   
      Tárgy
   
   A Törvényszék (második tanács) T-187/10. sz., Emram kontra OHIM ügyben 2011. május 10-én hozott ítélete ellen benyújtott fellebbezés, amely ítélet elutasította az OHIM első fellebbezési tanácsa 2010. február 11-i, a Guccio Gucci SpA és M. Emram közötti felszólalási eljárással kapcsolatban hozott határozatával (R 1281/2008-1. sz. ügy) szemben benyújtott keresetet — A közösségi védjegyről szóló, 2009. február 26-i 207/2009/EK rendelet (HL L 78., 1. o.) 8. cikke (1) bekezdésének b) pontja — A G közösségi ábrás védjegy bejelentése — Összetéveszthetőség — A bizonyítékok elferdítése — A megkülönböztető képesség téves értékelése — Az egyenlő bánásmód elvének megsértése
   
      Rendelkező rész
   
   
               1.
            
            
               A Bíróság a fellebbezést elutasítja.
            
         
               2.
            
            
               A Bíróság M. Emramot kötelezi a költségek viselésére.
            
         
      (1)  HL C 282., 2011.9.24.